pythainlp/thai_wikipedia_clean_20230101 huggingface dataset:
ภารกิจที่ 2 : “MV” ผู้ที่ผ่านเข้ารอบจะถูกแบ่งกลุ่มๆละ 5 คน แต่ละกลุ่มจะต้องฝึกซ้อมอย่างหนักเพื่อถ่ายทำ MV แรกในชีวิต พร้อมทั้งการแสดงต่อหน้ากรรมการและแฟนคลับ 300 คน ผู้ที่ผ่านเข้ารอบมีเพียงแค่ 12 คนเท่านั้น ที่จะมีโอกาสผ่านเข้าไปสู่รอบเข้า Semi Final
กติกาการโหวตคือ 1 กลุ่มที่แฟนคลับ 300 คนเลือก และ 1 กลุ่มที่กรรมการทั้ง 4 คนเลือก จะได้ผ่านเข้ารอบ Semi Final ทันที ส่วนกลุ่มที่เหลือจะถูกกรรมการเลือกอีกเพียง 2 คนเท่านั้นที่จะได้ผ่านเข้ารอบต่อไป
รอบ Semi Final.
รอบรองชนะเลิศ ผู้เข้าแข่งขันจะถูกแบ่งกลุ่มๆละ 4-5 คน เพื่อโชว์แบบกลุ่ม และโชว์เดี่ยวตามโจทย์ในแต่ละสัปดาห์ โดยมีกติกาในการคัดเลือกดังนี้
สัปดาห์ที่ 7 :' แบ่งเป็น 3 กลุ่มๆละ 4 คน เพื่อโชว์แบบกลุ่ม โดยกรรมการจะเลือกผู้เข้าแข่งขันทั้งหมด 3 คน และแฟนคลับ 300 คน เลือกผู้เข้าแข่งขัน 1 คน ที่ชื่นชอบที่สุดไม่ว่าจากกลุ่มใดก็ตาม เมื่อได้ผู้เข้าแข่งขันจำนวน 4 คนแล้ว จะทำการโชว์เดี่ยวเพื่อให้กรรมการเลือกผู้เข้าแข่งขันที่ดีที่สุด 1 คนผ่านเข้าสู่รอบ Final
สัปดาห์ที่ 8 : แบ่งเป็น 2 กลุ่มๆละ 5 คน และ 6 คน เพื่อโชว์แบบกลุ่ม โดยกรรมการ และแฟนคลับจะเลือกผู้เข้าแข่งขันที่ชื่นชอบที่สุด 1 คน ผ่านเข้าสู่รอบ Final
สัปดาห์ที่ 9 : แบ่งเป็น 2 กลุ่มๆ ละ 5 คน เพื่อโชว์แบบกลุ่ม โดยกรรมการ และแฟนคลับจะเลือกผู้เข้าแข่งขันที่ชื่นชอบที่สุด 1 คน ผ่านเข้าสู่รอบ Final
สัปดาห์ที่ 10 : แบ่งเป็น 2 กลุ่มๆละ 5-4 คน เพื่อโชว์แบบกลุ่ม โดยกรรมการ และแฟนคลับจะเลือกผู้เข้าแข่งขันที่ชื่นชอบที่สุด 1 คน ผ่านเข้าสู่รอบ Final
เมื่อผ่านไปทั้งสิ้น 10 สัปดาห์ จะมีผู้ผ่านเข้าสู่รอบ Final จำนวน 4 คน และเพื่อให้คนไทยทั้งประเทศได้มีส่วนร่วมในการออกแบบบอยแบนด์ในดวงใจ จึงจัดกิจกรรม Public Vote ขึ้น กิจกรรมที่เปิดโอกาสให้ผู้ชมทางบ้าน Vote หนุ่มหล่อ เสียงดี โดนใจจำนวน 3 คน ผ่านเข้าสู่รอบ Final โดยเปิดให้ Vote 24 ชั่วโมงหลังจากโชว์จบลง
ฟุตบอลชิงแชมป์แห่งชาติยุโรป 2020
ฟุตบอลชิงแชมป์แห่งชาติยุโรป 2020  หรือรู้จักกันในชื่อ ยูโร 2020 เป็นการแข่งขันฟุตบอลชิงแชมป์แห่งชาติยุโรปครั้งที่ 16 จัดขึ้นโดยยูฟ่า โดยเป็นครั้งแรกที่จะมีการแข่งขันใน 12 เมืองของทวีปยุโรป เพื่อเป็นการฉลองครบรอบ 60 ปีของการแข่งขัน
ทัวร์นาเมนต์จะจัดขึ้นใน 12 เมืองใน 12 ประเทศยูฟ่า เดิมทีจะมีกำหนดขึ้นตั้งแต่วันที่ 12 มิถุนายน ถึง 12 กรกฎาคม ค.ศ. 2020 เมื่อวันที่ 17 มีนาคม ค.ศ. 2020 ยูฟ่าได้ประกาศออกมาว่าทัวร์นาเมนต์จะล่าช้าประมาณหนึ่งปีเนื่องจากการแพร่ระบาดโคโรนาไวรัสทั่วยุโรปใน ค.ศ. 2020 และเสนอให้มีขึ้นตั้งแต่วันที่ 11 มิถุนายน ถึง 11 กรกฎาคม ค.ศ. 2021 การแข่งขันได้ถูกเลื่อนการแข่งขันออกไปเพื่อลดแรงกดดันต่อการบริการสาธารณะในประเทศที่ได้รับผลกระทบและเพื่อให้มีพื้นที่ว่างในปฏิทินสำหรับความสำเร็จของลีกในประเทศที่ถูกระงับ
แต่ละเมืองจะเป็นเจ้าภาพในจัดการแข่งขันรอบแบ่งกลุ่มสามกลุ่ม และอีกหนึ่งนัดในรอบ 16 ทีมหรือรอบรองชนะเลิศ การจัดสรรการแข่งขันสำหรับ 11 สนามมีดังต่อไปนี้:
เมืองเจ้าภาพนั้นแบ่งออกเป็นหกการจับคู่ โดยอิงตามพื้นฐานของความแข็งแกร่งด้านการกีฬา (หากทีมเจ้าภาพทุกคนมีคุณสมบัติ) การพิจารณาทางภูมิศาสตร์ และข้อจำกัดด้านความปลอดภัยหรือการเมือง การจับคู่จัดสรรให้กับกลุ่มโดยใช้วิธีการสุ่มเมื่อวันที่ 7 ธันวาคม ค.ศ. 2017 แต่ละประเทศเจ้าภาพที่ผ่านการรับรองจะเล่นอย่างน้อยสองนัดแบบเหย้า การจับคู่สถานที่กลุ่มมีดังนี้
เพื่อลดภาระของผู้เล่นเนื่องจากการระบาดของโควิด-19 จึงมีการเพิ่มขนาดทีมจาก 23 คน (ใช้จำนวนนี้ทุกครั้งนับตั้งแต่ฟุตบอลชิงแชมป์แห่งชาติยุโรป 2004) เป็น 26 คน อย่างไรก็ตาม ทีมยังคงส่งผู้เล่นในแต่ละนัดได้สูงสุดเพียง 23 คน ทีมชาติแต่ละทีมจะต้องมีผู้รักษาประตูอย่างน้อยสามคน และลงทะเบียนรายชื่อผู้เล่นใน 10 วันก่อนการแข่งขันนัดแรกเริ่มต้น (ก่อนวันที่ 1 มิถุนายน 2021) หากผู้เล่นได้รับบาดเจ็บหรือเจ็บป่วยรุนแรงจนไม่สามารถเข้าร่วมแข่งขันก่อนการแข่งขันนัดแรกของทีม สามารถเปลี่ยนเป็นผู้เล่นคนอื่นได้ อย่างไรก็ตาม ผู้รักษาประตูอาจถูกเปลี่ยนหลังจากการแข่งขันนัดแรกของทีมได้ หากได้รับบาดเจ็บหรือเจ็บป่วย
ยูฟ่าประกาศตารางการแข่งขันเมื่อวันที่ 24 พฤษภาคม 2018 เวลาแข่งขันในงรอบแบ่งกลุ่มและรอบ 16 ทีมสุดท้ายจะมีการประกาศหลังจับฉลากรอบสุดท้าย
ทีมชนะเลิศ รองชนะเลิศ และทีมอันดับสามที่ดีที่สุดสี่ทีมของแต่ละกลุ่ม จะผ่านเข้าสู่รอบ 16 ทีมสุดท้าย
"เวลาทั้งหมดเป็นเวลาออมแสงยุโรปกลาง  และตามเวลาท้องถิ่น หากสถานที่ตั้งอยู่ในเขตเวลาที่แตกต่างกัน"
ศูนย์แพร่ภาพกระจายเสียงระหว่างประเทศ (ไอบีซี) จะตั้งอยู่ที่แอ็กซ์โปฮาร์เลมเมอร์เมร์ในเมืองไฟฟ์เฮยเซิน ประเทศเนเธอร์แลนด์
เอ็กซ์พีเดีย
มหาวิทยาลัยเกษตรศาสตร์ วิทยาเขตสุพรรณบุรี
ปฐมพงศ์ เรือนใจดี เกิดเมื่อวันที่ 27 กรกฎาคม พ.ศ. 2538 เป็นนักแสดงชาวไทย เข้าสู่วงการบันเทิงโดยคำชักชวนของเอกชัย เอื้อสังคมเศรษฐ มีผลงานเด่นจากซีรีส์เรื่อง "Club Friday to be Continued ตอน เพื่อนรักเพื่อนร้าย รับบทเป็น แตงโม และรับบทเป็น"แทนคุณ"ในซีรีส์หอนี้ชะนีแจ่ม"และรับบท พีท เป็นพระเอกเต็มตัว ในละครเรื่อง "นางฟ้าลำแคน"
ปฐมพงศ์ จบการศึกษาระดับประถมศึกษาจากโรงเรียนโสมาภา (นวมินทร์) ระดับมัธยมศึกษาจากโรงเรียนบดินทรเดชา (สิงห์ สิงหเสนี) ๒ สายศิลป์-ฝรั่งเศส สำเร็จการศึกษาระดับปริญญาตรีจาก วิทยาลัยนิเทศศาสตร์ มหาวิทยาลัยรังสิต สาขาวิชาการภาพยนตร์และวีดิทัศน์
แคลชออฟแชมเปียนส์ (2016)
แคลชออฟแชมเปียนส์ (2016) (Clash of Champions (2016)) รายการมวยปล้ำแบบเพย์เพอร์วิวจากดับเบิลยูดับเบิลยูอี(WWE) ซึ่งปีนี้จัดขึ้นมาเป็นปีแรกโดยจัดขึ้นที่ Bankers Life Fieldhouse อินเดียนาโพลิส, อินเดียนา วันที่ 25 กันยายน ค.ศ. 2016 โดยมาแทนที่ ดับเบิลยูดับเบิลยูอี ไนท์ออฟแชมเปียนส์ โดยจัดเป็นรายการมวยปล้ำเพย์เพอร์วิวรายการแรกของค่ายรอว์
Clash of Champions (2016)
โนเมอร์ซี (2016)
โนเมอร์ซี (2016) (No Mercy (2016)) เป็นรายการเพย์-เพอร์-วิวมวยปล้ำอาชีพของดับเบิลยูดับเบิลยูอี (WWE) จัดขึ้นวันที่ 9 ตุลาคม ค.ศ. 2016 ณ สนาม Golden 1 Center ที่เมือง Sacramento, California ซึ่งจัดเป็นครั้งที่12ของศึกโนเมอร์ซี อีกทั้งยังเป็นการกลับมาของรายการในรอบ 8 ปี และเป็นรายการศึกใหญ่เฉพาะของสแมคดาวน์
No Mercy (2016)
อาร์ไอเค 1
อาร์ไอเค 1 เป็นสถานีโทรทัศน์ของประเทศไซปรัส ก่อตั้งโดยบริษัทกระจายเสียงแห่งไซปรัส ออกอากาศครั้งแรกในปี ค.ศ. 1957
ปืนเล็กยาวโมซิน-นากองท์
ปืนไรเฟิล 3 ไลน์ เอ็ม 1891  หรือที่รู้จักกันในชื่อ โมซิน-นากองท์  เป็นปืนไรเฟิลที่ถูกพัฒนาโดยกองทัพจักรวรรดิรัสเซียในปี 1882-1891 และใช้งานโดยกองทัพจักรวรรดิรัสเซียและสหภาพโซเวียตและประเทศอื่น ๆ ถูกผลิตมากกว่า 37 ล้านกระบอกนับตั้งแต่เริ่มผลิตในปี 1891 และถูกนำมาใช้ในความขัดแย้งต่าง ๆ ทั่วโลกจนถึงสมัยปัจจุบัน
โมซิน-นากองท์
แอร์นสท์ เริม
แรงชัง
แรงชัง เป็นละครโทรทัศน์ แนวพีเรียด-ดราม่า - ระทึกขวัญ กำกับการแสดงโดย ปกาสิต กิ่งศักดิ์ ผลิตโดย บริษัท มั่งมีศรีสุข โปรดักชั่น จำกัด บทประพันธ์โดย ธรากร บทโทรทัศน์โดย ฐา-นวดี สถิตยุทธการ
ออกอากาศทางช่องโทรทัศน์ผ่านระบบฟรีทีวีดิจิตอล ช่องเวิร์คพอยท์ ทุกวันจันทร์-อังคาร เวลา 20.50 น. เริ่มตอนแรกวันที่ 12 กันยายน - 27 ธันวาคม พ.ศ. 2559 และตั้งแต่วันจันทร์ที่ 10 ตุลาคม เปลี่ยนเวลาออกอากาศเป็น 21.00 น.
กีฬาฟุตบอลในกีฬาแห่งชาติครั้งที่ 44
กีฬาฟุตบอลในกีฬาแห่งชาติ ครั้งที่ 44 จัดแข่งขันที่สนามฟุตบอลโรงเรียนกีฬาจังหวัดนครสวรรค์ จังหวัดนครสวรรค์ กำหนดแข่งขันระหว่างวันที่ 10–20 ธันวาคม พ.ศ. 2558
ยุทธการที่แม่น้ำยาลู่
ยุทธการที่แม่น้ำยาลู่  เป็นการปะทะระหว่างกองทัพจักรวรรดิญี่ปุ่นกับกองทัพจักรวรรดิรัสเซียในระหว่างสงครามรัสเซีย-ญี่ปุ่น ค.ศ. 1904 การปะทะเกิดขึ้นที่บริเวณแม่น้ำยาลู่ ใกล้กับหมู่บ้านอุยจู (ในเกาหลีเหนือในปัจจุบัน) ซึ่งขณะนั้นเป็นชายแดนระหว่างเกาหลีกับแมนจูเรีย (เกาหลี-จีน)
ยุทธการเริ่มขึ้นเมื่อเวลา 21:45น. ของคืนวันที่ 25 เมษายน 1904 เมื่อสองกองพันทหารของกองพลทหารราบที่ 2 ของญี่ปุ่น ได้เข้ายึดเกาะสองแห่งกลางแม่น้ำยาลู่ไว้โดยไม่มีการปะทะ และมีทหารกองหนุนมาเสริมอีกเวลาตีสี่ของวันที่ 26 ในรุ่งเช้าฝ่ายญี่ปุ่นเริ่มการต่อสะพานข้ามแม่น้ำความยาว 1.49 กิโลเมตร ซึ่งหนึ่งในสามประกอบขึ้นจากทุ่นลอยเหล็กซึ่งสร้างไว้ล่วงหน้าและส่วนที่เหลือใช้ไม้ที่หาได้จากแถวนั้น เมื่อฝ่ายญี่ปุ่นต่อสะพานถึงกลางแม่น้ำแล้ว พลตรีคุโระกิก็ได้มีแผนลวงฝ่ายรัสเซีย โดยการให้เรือปืนญี่ปุ่นโจมตีพวกคอสแซคของรัสเซียที่ปากแม่น้ำ ซึ่งทำให้พลโทซาซูลิชเชื่อว่า ญี่ปุ่นจะเข้าโจมตีแถวนั้นและทำให้เขาไปตั้งมั่นอยู่ที่นั่น (บริเวณเมืองอันตง) ขณะเดียวกัน พลตรีคุโระกิได้ฝึกซ้อมกองทหารกองใหม่ขึ้นและส่งไปตั้งค่ายในจุดยุทธศาสตร์ พลโทคาชตาลินสกีทราบเรื่องนี้เข้าจึงได้เขียนจดหมายไปเตือนซาซูลิชว่า ที่ตั้งของซาซูลิชกำลังอยู่ในอันตรายที่จะถูกตีขนาบข้าง แต่จดหมายฉบับนั้นก็ถูกเมินเฉย เขายังคงตั้งมั่นอยู่ที่อันตง
ในที่สุดการโจมตีก็เริ่มขึ้น การวางแผนผิดพลาดของรัสเซียประกอบกับการที่ญี่ปุ่นมีปืนใหญ่ "ฮาวอิสเซอร์" 4.7 นิ้วจากเยอรมัน ก็ทำให้รัสเซียตกอยู่ในสถานะเพลี่ยงพล้ำ อย่างไรก็ตาม นายพลรัสเซียก็ไม่คิดยอมแพ้ ถึงขนาดมีโทรเลขไปถวายพระเจ้าซาร์ในเซนต์ปีเตอร์สเบิร์กว่า ใกล้จะได้รับชัยชนะในเร็วๆนี้ และนายพลซาซูลิชยังเมินต่อคำสั่งให้ถอนกำลังทหารของพลเอก อะเลคเซย์ กูโรแพทกิน รัฐมนตรีการสงคราม ท้ายที่สุด เมื่อหองทหารของเขาเริ่มถูกญี่ปุ่นตีวงล้อมเรื่อยๆ ซาซูลิชไม่เหลือทางเลือกจึงนำทหารส่วนหนึ่งล่าถอยขึ้นเหนือไป ปล่อยให้ทหารรัสเซียที่เหลือถูกตีขนาบและพ่ายแพ้
ยุทธการที่แม่น้ำยาลู่ถือเป็นการปะทะทางบกที่สำคัญ การที่ญี่ปุ่นได้รับชัยชนะในศึกครั้งนี้ได้ทำลายความคิดของกองพลประจำภาคตะวันออกของรัสเซียที่ว่า "ญี่ปุ่นเป็นศัตรูที่เอาชนะได้ง่าย"
ลูกสาวเจ้าพ่อ
ลูกสาวเจ้าพ่อ เป็นละครโทรทัศน์แนวแอ็คชั่น-ดราม่า เป็นบทประพันธ์ของ โสภี พรรณราย บทโทรทัศน์โดย ส.ศรีภักดี กำกับการแสดงโดย ฉลวย ศรีรัตนา ผลิตโดย บริษัท ชาโดว์ เอ็นเตอร์เทนเมนท์ จำกัด ออกอากาศทุกวันเสาร์–อาทิตย์ เวลา 17:45 – 18:45 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย เรืองศักดิ์ ลอยชูศักดิ์, สุทธิดา เกษมสันต์ ณ อยุธยา และนักแสดงชั้นนำอีกมากมาย เริ่มตอนแรกวันที่ พ.ศ. 2541–พ.ศ. 2541
ไดกากูจิ
ไดกากูจิ  วัดในพระพุทธศาสนานิกายชิงงงที่ตั้งอยู่ในแขวงอูเกียว ทางตะวันตกของนครเกียวโต
ไดกากูจิแต่เดิมเป็นพระตำหนักที่ประทับของจักรพรรดิซางะจักรพรรดิองค์ที่ 52 เรียกว่า พระตำหนักซางะ-อิง ที่โปรดสร้างขึ้นเมื่อ พ.ศ. 1357 เวลาเสด็จประพาสออกนอกนครหลวงเฮอัง หลังจากสละราชบัลลังก์เมื่อ พ.ศ. 1366 อดีตจักรพรรดิซางะก็เสด็จมาประทับที่พระตำหนักแห่งนี้จนกระทั่งเสด็จสวรรคตเมื่อ พ.ศ. 1385
ปี พ.ศ. 1419 หรือ 34 ปีหลังการเสด็จสวรรคตเจ้าหญิงมาซาโกะพระราชธิดาของจักรพรรดิซางะและจักรพรรดินีในจักรพรรดิจุนนะ จักรพรรดิองค์ที่ 53 ได้ถวายพระตำหนักซางะ-อิงเป็นวัดในพระพุทธศาสนานิกายชิงงงพร้อมกับพระราชทานนามวัดนี้ว่า ไดกากูจิ
หลังจากนั้นในช่วงคริสต์ศตวรรษที่ 13 และ 14 วัดแห่งนี้ได้เป็นที่ประทับของอดีตจักรพรรดิที่สละราชบัลลังก์แล้วออกผนวชแต่ยังคงกุมพระราชอำนาจทางการเมืองที่เรียกว่าไดโจโฮโอ (มหาธรรมราชา) หลายพระองค์อาทิ จักรพรรดิโกซางะ จักรพรรดิโกอูดะ และจักรพรรดิคาเมยามะ ต่อมานามของไดกากูจิได้ถูกใช้เรียกสายราชสกุลที่สืบเชื้อสายจากจักรพรรดิคาเมยามะ ที่ปกครองราชสำนักใต้ในยุคราชสำนักเหนือ-ใต้ช่วงคริสต์ศตวรรษที่ 14
ใน พ.ศ. 1935 ทางราชสำนักเหนือและราชสำนักใต้ได้ใช้วัดแห่งนี้ในการเจรจาสันติภาพอันนำมาสู่การสิ้นสุดยุคราชสำนักเหนือ-ใต้ที่ดำเนินมาเกือบ 60 ปี
พรรคคอมมิวนิสต์แอฟริกาใต้
พรรคคอมมิวนิสต์แอฟริกาใต้ (; SACP) เป็นพรรคการเมืองและพรรคคอมมิวนิสต์ของแอฟริกาใต้ ก่อตั้งในปี ค.ศ. 1921 เป็นพรรคที่ต่อต้านการเหยียดผิวในประเทศ
บลูพอร์ต
บลูพอร์ต หัวหิน รีสอร์ท มอลล์ เป็นศูนย์การค้าขนาดกลางในประเทศไทย บริหารงานโดย บริษัท พราว เรียลเอสเตท จำกัด (มหาชน) ตั้งอยู่ตรงข้ามโรงแรมอินเตอร์คอนติเนนตัล หัวหิน รีสอร์ท ในพื้นที่เขตเทศบาลเมืองหัวหิน ตำบลหัวหิน อำเภอหัวหิน จังหวัดประจวบคีรีขันธ์ เปิดให้บริการเมื่อในวันที่ 1 ตุลาคม พ.ศ. 2559
ศูนย์การค้าบลูพอร์ต เป็นโครงการร่วมลงทุนระหว่าง กลุ่มเดอะมอลล์ และ บริษัท พราว เรียลเอสเตท จำกัด (มหาชน) ของตระกูลลิปตภัลลภ นายหน้าอสังหาริมทรัพย์รายใหญ่ในจังหวัดประจวบคีรีขันธ์ ในนามของ บริษัท หัวหิน แอสเสท จำกัด โดยเป็นโครงการที่ทางกลุ่มพราวต้องการต่อยอดโรงแรมอินเตอร์คอนติเนนตัล หัวหิน รีสอร์ท ให้กลายเป็นโครงการรูปแบบผสม จึงได้เทียบเชิญให้ ศุภลักษณ์ อัมพุช ประธานกลุ่มเดอะมอลล์เข้ามาร่วมลงทุนในการพัฒนาศูนย์การค้า และสามารถพัฒนาโครงการได้จนสำเร็จใน เดือนตุลาคม พ.ศ. 2559 โดยนับเป็นศูนย์การค้าแห่งที่สองของกลุ่มเดอะมอลล์ ที่เปิดให้บริการในจังหวัดภูมิภาค นับตั้งแต่การเปิดให้บริการศูนย์การค้าเดอะมอลล์ โคราช ใน พ.ศ. 2543 และเป็นศูนย์การค้าแห่งแรกในกลุ่มเดอะ บลู คอลเลคชัน ซึ่งเป็นศูนย์การค้าในรูปแบบสถานพักตากอากาศ เน้นทำเลที่ตั้งติดทะเล
ภายหลังการระบาดทั่วของโควิด-19 ในประเทศไทยใน พ.ศ. 2563 ได้มีมาตรการปิดประเทศอันส่งผลให้นักท่องเที่ยวในอำเภอหัวหินลดลงอย่างมาก ประกอบกับรัฐบาลมีคำสั่งปิดห้างสรรพสินค้าเป็นการชั่วคราว 3 เดือน กลุ่มเดอะมอลล์จึงได้มีการปรับลดพื้นที่จาก 5 ชั้น เหลือ 3 ชั้น ภายหลังจากที่ได้เริ่มมีการคลายมาตรการปิดประเทศ แต่ผลตอบรับกลับไม่ดีขึ้นและขาดทุนซ้ำซ้อนต่อเนื่อง 4 ปี ทำให้กลุ่มเดอะมอลล์ตัดสินใจถอนทุนโครงการทั้งหมดใน พ.ศ. 2564 ทั้งนี้ ในส่วนของห้างสรรพสินค้าบลูพอร์ต กลุ่มเดอะมอลล์ยังคงเป็นผู้บริหารเช่นเดิม ส่วนศูนย์การค้าบลูพอร์ต กลุ่มพราว เรียลเอสเตท จะเป็นผู้ดูแลทั้งหมด
ศูนย์การค้าบลูพอร์ต หัวหิน รีสอร์ท มอลล์ เป็นศูนย์การค้ารูปแบบสถานพักตากอากาศแห่งแรกของประเทศ การออกแบบทั้งภายในและภายนอกอาคารได้รับแรงบันดาลใจจากเมืองพักตากอากาศชายทะเลที่มีชื่อเสียงระดับโลก ได้แก่ แซ็ง-ทรอเป, หมู่เกาะในทะเลแคริบเบียน, เมดิเตอร์เรเนียน และเคปทาวน์ โดยนำมาผสมผสานและรังสรรค์การออกแบบทั้งภายในและภายนอกอาคารในแบบอย่างสถานพักตากอากาศ ถือเป็นปรากฏการณ์ใหม่ของศูนย์การค้าในประเทศไทยด้วยแนวคิด "มนต์เสน่ห์แห่งการเดินทางสู่ความหฤหรรษ์รื่นรมย์"
บลูพอร์ต หัวหิน รีสอร์ท มอลล์ ประกอบด้วยพื้นที่สำคัญดังนี้
เอสวีที-40
เอสวีที-40 (,}ย่อมา) ปืนไรเฟิลของสหภาพโซเวียตผลิตใช้ในช่วงสงครามโลกครั้งที่สองและหลังสงครามโลกครั้งที่สอง ตั้งใจจะเป็นปืนไรเฟิลประจำการใหม่ของกองทัพแดงโซเวียตแทนปืนไรเฟิลโมซิน-นากองท์ แต่การผลิตได้หยุดชะงักจากการรุกรานของเยอรมนี ทำให้การผลิตช้าซึงทำให้กองทัพหันไปใช้ปืนไรเฟิลโมซิน-นากองท์ซึ่งการผลิตได้รวดเร็วกว่า
Kalanchoe pinnata
ผักเบี้ยใหญ่
ต้นตายใบเป็น
เอสเคเอส
เอสเคเอส เป็นปืนสั้นกึ่งอัตโนมัติโซเวียตลำกล้อง 7.62 × 39มม. ได้รับการออกแบบในปี 1943 โดย Sergei Gavrilovich Simonov และสมบูรณ์ในรุ่น เอสเคเอส-45 ซึ่ง เอสเคเอส (SKS) ย่อมาจาก Samozaryadnyj Karabin SISTEMY Simonova
ในช่วงต้นทศวรรษ 1950 เอสเคเอส ถูกแทนที่ด้วย เอเค 47; อย่างไรก็ตาม เอสเคเอส ยังคงใช้มานานอีกหลายทศวรรษ มันยังคงใช้เป็นปืนพิธี ในทุกวันนี้ เอสเคเอส เป็นที่นิยมในกลุ่มพลเรือน นักแม่นปืน นักล่าสัตว์และนักสะสมปืนไรเฟิลกึ่งอัตโนมัติในหลายประเทศรวมทั้งประเทศสหรัฐอเมริกาแคนาดาและนิวซีแลนด์ เนื่องจากราคาถูกทนทานง่ายต่อการใช้และมีประสิทธิภาพสูง
ความหลากหลายทางชีวภาพในประเทศรัสเซีย
ความหลากหลายทางชีวภาพที่อยู่ในประเทศรัสเซีย มีอยู่ในภูมิประเทศที่ทอดตัวข้าม 12 เขตเวลา และจากภูมิภาคทุนดราไกลออกไปทางทิศตะวันตกเฉียงเหนือสู่เทือกเขาคอเคซัสและทุ่งหญ้าแพรรีในภาคใต้ รวมทั้งป่าไม้เมืองหนาวซึ่งครอบคลุม 70 เปอร์เซ็นต์ของดินแดนประเทศ ป่าของประเทศรัสเซียมีเป็นจำนวน 22 เปอร์เซ็นต์ของป่าในโลก เช่นเดียวกับ 33 เปอร์เซ็นต์ของป่าเขตอบอุ่นทั้งหมดในโลก
ตามข้อมูลที่ได้รับการประดับในหนังสือข้อมูลแดงของสหพันธรัฐรัสเซียเมื่อปี ค.ศ. 1997 มีสัตว์เลี้ยงลูกด้วยนม 266 สายพันธุ์และนก 780 สายพันธุ์ที่อยู่ภายใต้การคุ้มครอง บางส่วนของสายพันธุ์พืชที่ถูกคุกคามคือไม้สนซีดาร์ไซบีเรียและไม้สนซีดาร์เกาหลีในภาคตะวันออกสุดของประเทศ, เกาลัดป่าในคอเคซัส ในรัสเซียตะวันออกไกล มีสัตว์เลี้ยงลูกด้วยนมที่ได้รับการรายงานเป็นหมีสีน้ำตาล, ลิงซ์ยูเรเชีย, กวางแดง, เสือโคร่งอามูร์, เสือดาวอามูร์ และหมีดำเอเชีย นอกจากนี้ยังมีนกประมาณ 350 สายพันธุ์ และร้อยละ 30 ของสัตว์ใกล้สูญพันธุ์ในประเทศรัสเซียจะพบได้ที่นี่ ซึ่งรวมถึง 48 ชนิดที่ใกล้สูญพันธุ์โดยไม่ซ้ำกัน สัตว์กินเนื้อที่อยู่ภายใต้การคุกคาม ได้แก่ เสือโคร่งไซบีเรียซึ่งมีเพียงประมาณ 400 ตัว และเสือดาวอามูร์ซึ่งเหลืออยู่เพียง 30 ตัวในปี ค.ศ. 2013
ปืนไรเฟิลโมซิน-นากองท์
สายน้ำ ลูกผู้ชาย
สายน้ำ ลูกผู้ชาย เป็นละครโทรทัศน์แนวโรแมนติก-คอมเมดี้-ดราม่า เป็นบทประพันธ์ของ สุภาผล บทโทรทัศน์โดย สุลักขณา กำกับการแสดงโดย นพรัตน์ พุทธรัตนมณี ผลิตโดย บริษัท เมจิค แอ็ดเวอร์เทนเม้นท์ จำกัด ออกอากาศทุกวันเสาร์–อาทิตย์ เวลา 10.45 – 11.30 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย นันทวัฒน์ อาศิรพจนกุล, ธิญาดา พรรณบัว , มณฑล ปริวัฒน์, เอลิกา พลอยอัมพร, ธนัท ฉิมท้วม, มานิดา เรืองศรี และนักแสดงชั้นนำอีกมากมาย เริ่มตอนแรกวันที่ พ.ศ. 2546–พ.ศ. 2546
สายน้ำ ลูกผู้ชาย เรื่องราวเกี่ยวกับมิตรภาพระหว่าง แทน กับ ชัคกี้ ที่เป็นเพื่อนสนิทกัน แต่ต้องมาผิดใจกันเพราะ มีน ซึ่งสนิทกับ ชัคกี้ มาตั้งแต่เด็ก และ ชัคกี้ ก็หลงรัก มีน มาตลอด แต่ มีน กลับมีใจให้ แทน จากเพื่อนรักทั้งคู่ก็กลายเป็นคู่แข่งกัน เพราะทั้งคู่ต่างมีชื่อเข้ารับการคัดเลือกเป็นนักกีฬาว่ายน้ำทีมชาติ ต้องแข่งในรุ่นเดียวกัน เรื่องราวความสัมพันธุ์ระหว่าง “เพื่อน” จะจบลงอย่างไร ตามชมในละคร สายน้ำลูกผู้ชาย
สนามกีฬารามอน ซันเชซ ปิซฆวน
สนามกีฬารามอน ซันเชซ ปิซฆวน  เป็นสนามฟุตบอลแห่งหนึ่งตั้งอยู่ในเมืองเซบิยา แคว้นอันดาลูซิอา ประเทศสเปน ปัจจุบันเป็นสนามเหย้าของสโมสรฟุตบอลเซบิยาในลาลิกา มีความจุ 42,714 ที่นั่ง โดยมีขนาดความจุมากเป็นลำดับที่ 9 ของประเทศสเปน และมากเป็นลำดับที่สามของแคว้นอันดาลูซิอา โดยเป็นรองเพียงแค่ ลาการ์ตูฆา และ เบนิโต บิยามาริน ตามลำดับเท่านั้น
สนามแห่งนี้เคยใช้ในการแข่งขันนัดชิงชนะเลิศ ยูโรเปียนคัพ 1986 ระหว่าง สเตอัวบูคาเรสต์ กับ บาร์เซโลนา และยังเป็นหนึ่งในสนาม 17 สนามที่ใช้แข่งขันฟุตบอลโลก 1982 ที่สเปนเป็นเจ้าภาพ โดยแข่งขันทั้งสิ้น 2 นัด ในรอบแรก และรอบรองชนะเลิศ ระหว่างเยอรมนีตะวันตก กับฝรั่งเศส ยังใช้เป็นสนามแข่งขันยูฟ่ายูโรปาลีก รอบชิงชนะเลิศ ในปี ค.ศ. 2022 นอกจากนี้ ยังใช้เป็นสนามเหย้าของฟุตบอลทีมชาติสเปนในบางครั้งอีกด้วย โดยทีมชาติสเปนไม่เคยลงเล่นที่นี่แล้วแพ้แม้แต่นัดเดียว
สนามแห่งนี้เป็นหนึ่งในสนามแข่งขัน ฟุตบอลโลก 1982 ในนัดดังกล่าวนี้
เขตมีแสง
เขตมีแสง  เป็นระดับน้ำที่อยู่ด้านบนสุดและสัมผัสกับแดด มีความลึก 0–200 เมตร เป็นชั้นที่มีออกซิเจนละลายมากที่สุด มีสารอาหารทำให้ปลาและแพลงก์ตอนชุกชุม มีความเอื้อต่อการสังเคราะห์แสงมีพืชและปะการังอยู่เป็นจำนวนมาก
เป็นชั้นทะเลที่มีความอุมสมบูรณ์มีปลา, ปะการัง, กัลปังหา, สาหร่าย, แพลงก์ตอนและสัตว์น้ำชุกชุมซึ้งปลาบริเวณนี้เรียกว่าปลาผิวน้ำ
จะอยู่ในอุณหภูมิน้ำปกติหรือประมาณ 26–28 ° C
สามารถมีแสงอาทิตย์ส่องผ่านได้ดี
รายชื่อวิดีโอเกมโปเกมอน
"โปเกมอน" เป็นวิดีโอเกมชุดประเภทสวมบทบาท ที่พัฒนาโดยเกมฟรีก จัดจำหน่ายโดยนินเท็นโดและบริษัท โปเกมอน จำกัด นานนับปีเกมภาคแยกที่อิงตามเกมภาคหลักได้รับการพัฒนาโดยหลายบริษัทและในขณะที่เกมภาคหลักเป็นเกมประเภทสวมบทบาทภาคแยกนั้นจะครอบคลุมเกมประเภทอื่น ๆ เช่น เกมแอ็กชันสวมบทบาท, เกมปริศนา, เกมต่อสู้, และเกมสัตว์เลี้ยงดิจิทัล เกมโปเกมอนส่วนใหญ่จะได้รับการพัฒนาลงเครื่องเล่นเกมพกพาของนินเท็นโดและเกมภาคแยกล่าสุดจะได้รับการพัฒนาลงเกมมือถือในระบบปฏิบัติการแอนดรอยด์และไอโอเอส
แอปส์มือถือ.
โปเกเดกซ์ สามมิติ และ โปเกเดกซ์ สามมิติโปร.
"โปเกเดกซ์ สามมิติ" เป็นซอฟต์แวร์ที่ปล่อยให้ดาวน์โหลดผ่านนินเท็นโด อีชอป ซึ่งเป็นโปเกเดซ์ที่จะแสดงข้อมูลเกี่ยวกับโปเกมอนจากภาค "แบล็ก" และ "ไวต์" ในแบบสามมิติ โดยจะมีโปเกมอนอยู่บางสายพันธุ๋เท่านั้น แต่ผู้ใช้สามารถปลดล็อกโปเกมอนบางสายพันธุ๋ได้หลายวิธีเช่น สตรีทพาส, การ์ดความเป็นจริงเสริม, และสปอตพาส
ในวันที่ 21 เมษายน พ.ศ. 2555 นินเท็นโดได้ประกาศว่าจะมีรุ่นเนชันแนลโปเกเดกซ์ ที่เรียกว่า "โปเกเดกซ์ สามมิติโปร" เผยแพร่ครั้งแรกที่ประเทศญี่ปุ่นผ่านนินเท็นโด อีชอป ในวันที่ 14 กรกฎาคม พ.ศ.2555 และวันที่ 8 พฤศจิกายน พ.ศ. 2555 ในระดับสากล ซึ่งจะไม่เหมือนกับแอปรุ่นดั้งเดิม รุ่น "โปร" จะไม่ฟรี และโปเกมอนจะมีพร้อมอยู่แล้วทั้งหมดโดยไม่ต้องไปปลดล็อก นอกจากนี้ยังมีเพลงประกอบ, โหมดใหม่, เพิ่มฉากและภาพพื้นหลัง และมีเสียงเรียกชื่อโปเกมอนทุกตัว รุ่น "โปร" จะแทนที่ "แอปรุ่นฟรี" ซึ่งจะถูกนำออกจากนินเท็นโด อีชอปในวันที่ 17 มิถุนายน พ.ศ.2555 ที่ประเทศญี่ปุ่น ในวันที่ 1 ตุลาคม พ.ศ.2555 ในระดับสากล และได้มีการปล่อยตัวซอฟต์แวร์ลงไปแพลตฟอร์มไอโอเอสในวันที่ 15 พฤศจิกายน พ.ศ. 2555
โปเกมอน แบงก์.
"โปเกมอน แบงก์" เป็นแอปมือถือที่อยู่ในนินเท็นโด อีชอปได้รับการเผยแพร่ที่ประเทศญี่ปุ่น, ประเทศเกาหลี, และใต้หวัน ในวันที่ 25 ธันวาคม พ.ศ. 2556, เขตบริหารพิเศษฮ่องกง ในวันที่ 22 มกราคม พ.ศ. 2557, ทวีปยุโรป, ประเทศออสเตรเลีย, และประเทศนิวซีแลนด์ ในวันที่ 4 กุมภาพันธ์ พ.ศ. 2557, และที่ทวีปอเมริกาเหนือและใต้ ในวันที่ 5 กุมภาพันธ์ พ.ศ. 2557 โปรแกรมประยุกต์นี้เป็นระบบจัดเก็บข้อมูลออนไลน์ ที่ต้องใช้การเชื่อมต่ออินเทอร์เน็ตความเร็วคงที่ ซึ่งสามารถดาวน์โหลดได้ฟรี แต่ต้องเสียค่าใช้จ่ายเล็กน้อยแบบรายปีสำหรับการเข้าถึงเพื่อที่จะให้ตัวบริการดำเนินการต่อไปได้ โปรแกรมประยุกต์นี้สามารถทำงานร่วมกับ "โปเกมอน เอกซ์", "โปเกมอน วาย", "โปเกมอน โอเมการูบี", "โปเกมอน แอลฟาแซฟไฟร์, "โปเกมอน ซัน", "โปเกมอน มูน", และเกมที่มีระบบจัดเก็บโปเกมอนที่เป็นเหมือนธนาคารออนไลน์ ซึ่งจะอนุญาตให้ผู้เล่นจัดเก็บโปเกมอนได้ถึง 3000 สายพันธ์ุ แต่โปเกมอนที่ถือผลเบอร์รี, ไอเทม และหลากหลายคอสเพลย์ของพิคาชูจะไม่สามารถจัดเก็บได้
"โปเกมอน โก".
"โปเกมอน โก" เป็นเกมมือถือที่ใช้เทคโนโลยีความเป็นจริงเสริมได้รับการเผยแพร่ในเดือนที่ กรกฎาคม พ.ศ. 2559 สำหรับระบบปฏิบัติการแอนดรอยด์และไอโอเอส ในตัวเกมจะมีการใช้ระบบตรวจจับพิกัดตำแหน่งบนโลกเพื่อค้นหาและจับโปเกมอนในเวลาจริง ระบบจะวางยิมและโปเกสตอปในสถานที่ต่างๆที่กำหนดไว้ให้ (เช่น หลักเขตที่ดิน) ทั่วโลกเพื่อให้ผู้เล่นใช้งานได้และกลายเป็นโปเกมอนเทรนเนอร์ในชีวิตจริง โปเกมอนจะเกิดแบบสุ่มตามสถานที่โดยมีเงื่อนไขบางอย่างเช่น โปเกมอนกลางคืนลูนาโทนจะเกิดในเวลากลางคืนเท่านั้น, คอยคิงจะเกิดใกล้น้ำ, เป็นต้น ตัวยิมจะใช้ในการแบตเทิลและฝึกโปเกมอนด้วยกันกับผู้เล่นอื่น ๆ ในพื้นที่ ซึ่งจะอยู่ใกล้เคียงกับโปเกสตอปที่จะให้ไอเทมฟรีเมื่อหมุน (มีคูลดาวน์ 5 นาทีต่อการใช้งาน) มีโปเกมอนดั้งเดิมอยู่ 151 สายพันธุ๋จากโปเกมอนรุ่นที่หนึ่ง โดยในเดือน กุมภาพันธ์ พ.ศ. 2560 โปเกมอนรุ่นที่สองได้ถูกปล่อยออกมายกเว้นโปเกมอนในตำนานเช่น ซุยคูน, ไรโค, เอ็นเต, เซเลบี, ลูเกีย และโฮโอ จนถึงเดือน กรกฎาคม พ.ศ. 2560 โปเกมอนในตำนานดังกล่าวได้ถูกปล่อยออกมา ในเดือน กันยายน พ.ศ. 2559 ไนแอนติกได้ปล่อยตัว "โปเกมอน โก พลัส" ในราคา 35 ดอลลาร์สหรัฐ 1077 ถ้าคิดเป็นเงินบาท เป็นสายรัดข้อมือที่สวมใส่ได้ซึ่งแจ้งเตือนเกี่ยวกับกิจกรรมในเกม รวมไปถึงการปรากฏตัวของโปเกมอนและโปเกสตอปที่อยู่ใกล้เคียง
"โปเกมอน ดูเอล".
"โปเกมอน ดูเอล" เป็นเกมกระดานดิจิทัลที่ปล่อยให้ดาวน์โหลดบนแอปสโตร์และกูเกิล เพลย์ ในวันที่ 24 มกราคม พ.ศ. 2560 "โปเกมอน ดูเอล" แต่เดิมถูกเรียกว่า "โปเกมอน โคมาสเตอร์" ได้รับการพัฒนาร่วมกันกับฮีโรซเจแปน ที่เป็นบริษัทเชี่ยวชาญด้านปัญญาประดิษฐ์ ซึ่งดัดแปลงมาจากเกมกระดานที่เล่นในชีวิตจริงที่ชื่อ"โปเกมอน เทรดดิงฟิกเกอร์" ระบบการเล่นของเกมจะคล้ายกันโดยผู้เล่นสามารถขยับตัวโปเกมอนไปรอบฟิลด์ เมื่อโปเกมอนของผู้เล่นอยู่ใกล้ตัวโปเกมอนของคู่ต่อสู้ ตัวโปเกมอนของทั้งฝ่ายจะทำการต่อสู้กัน ในตัวเกมยังมีระบบที่สามารถเล่นคนเดียวกับปัญญาประดิษฐ์หรือแข่งขันกับผู้เล่นคนอื่นโดนตรง
"แคมป์โปเกมอน".
"แคมป์โปเกมอน" รู้จักในชื่อว่า "โปเกมอน แคมป์" ที่ทวีปยุโรป, ประเทศออสเตรเลีย, และประเทศนิวซีแลนด์ เป็นแอปฟรีที่ให้บริการโดยบริษัท โปเกมอน สากล จำกัด สำหรับระบบปฏิบัติการแอนดรอยด์และไอโอเอส มีจุดประสงค์เพื่อสอนเด็กเล็กพื้นฐานของโปเกมอนผ่านการโต้ตอบและความตลก เปิดให้เล่นครั้งแรกผ่านผู้ใช้ไอโอเอสในวันที่ 21 ตุลาคม พ.ศ. 2557 และปล่อยให้เล่นผ่านระบบปฏิบัติแอนดรอยด์ในวันที่ 14 เมษายน พ.ศ. 2559
เกมคอมพิวเตอร์ส่วนบุคคล.
"โปเกมอน เทรดดิงการ์ดเกมออนไลน์".
"โปเกมอน เทรดดิงการ์ดเกมออนไลน์" เป็นฉบับดิจิทัลอย่างเป็นทางการของโปเกมอน เทรดดิงการ์ดเกม สำหรับคอมพิวเตอร์ส่วนบุคคล, ไอแพด, และแอนดรอยด์.
"โปเกมอน โปเกรอม กอตตาเลิร์นเอ็มออล!".
"โปเกมอน โปเกรอม กอตตาเลิร์นเอ็มออล!" เป็นเกมชุดสะสมมินิซีดีรอมที่จัดจำหน่ายใน พ.ศ. 2543 โดยเดอะเลิร์นนิงคอมพานีและแมทเทล สามารถทำงานได้บนเครื่องไมโครซอฟท์ วินโดวส์และแมคอินทอช ในเกมจะมีดร.โอคิโดะช่วยนำทางตลอดทั้งเกม ในแต่ละซีดีจะมีปริศนาทางคณิตศาสตร์ที่สามารถพิมพ์รูปโปเกมอนออกมาได้ และอื่นๆอีกมากมาย
"โปเกมอน 2000".
"โปเกมอน 2000" เป็นเกมผจญภัยมุมมองบุคคลที่หนึ่งที่เผยแพร่ใน พ.ศ. 2543 โดยไซเบอร์เวิลด์อินเตอร์เนชันแนลคอร์ปอเรชัน สร้างขึ้นโดยจุดประสงค์ที่จะโปรโมตภาพยนตร์โปเกมอน เดอะมูฟวี่ ลูเกีย จ้าวแห่งทะเลลึก
"โปเกมอน โปรเจกต์สตูดิโอ".
"โปเกมอน โปรเจกต์สตูดิโอ" เป็นโปรแกรมคอมพิวเตอร์ที่เผยแพร่ในสหรัฐอเมริกาในวันที่ 9 พฤศจิกายน พ.ศ.2542 โดยเดอะเลิร์นนิงคอมพานี โปรแกรมนี้จะช่วยผู้ใช้สร้างทุกอย่างที่เกี่ยวข้องกับโปเกมอนเช่น ปฏิทิน, การ์ดอวยพร, ไปรษณียบัตร, สติกเกอร์, เป็นต้น ในแต่ละภาคจะมีคลังงานศิลป์ของโปเกมอนรุ่นที่หนึ่งที่แตกต่างกันออกไปเช่น การูราจะมีเฉพาะในภาค"บลู" ในขณะที่เคนเทารอสจะมีเฉพาะในภาค"เรด" คลังรูปภาพตัวละครมนุษย์อย่างซาโตชิและดร.โอคิโดะก็รวมอยู่ด้วย ผู้ใช้สามารถเพิ่มรูปภาพที่อยู่บนเครื่องคอมพิวเตอร์ส่วนบุคคลลงไปในเกมได้
"โปเกมอน มาสเตอร์อารีนา".
"โปเกมอน มาสเตอร์อารีนา" เป็นเกมโปเกมอนที่พัฒนาโดยอิแมจินเอนจิน ได้รับการออกแบบมาสำหรับเด็กเล็กโดยเฉพาะ เกมจะทดสอบความรู้ของผู้เล่นเพื่อพิสูจน์ตนเองว่าเป็นโปเกมอนมาสเตอร์ที่แท้จริงหรือไหม โดยจะมีบททดสอบอยู่ทั้งหมดแปดบท หลังจากที่ผู้เล่นผ่านแต่ละบททดสอบจะได้รับแปดโปสเตอร์ที่สามารถถูกพิมพ์ออกมาได้
"โปเกมอน ทีมเทอร์โบ".
"ทีมเทอร์โบ" เป็นเกมประเภทแข่งขันรถที่พัฒนาโดยอิแมจินเอนจิน ได้รับการออกแบบสำหรับเด็กเล็กโดยเฉพาะ รูปแบบตัวเกมจะเป็นการแข่งขันรถที่มีโปเกมอนอยู่ในมอนสเตอร์บอลแทนที่ยานพาหนะและมีสนามแข่งขันเจ็ดสนาม มีมินิเกมอยู่ห้าด้านเป็นเกมพัซเซิลที่เอาไว้เพิ่มความเร็วแล้วก็มีโหมดผจญภัยที่จะเลือกสนามตามลำดับโดยจะมีมินิเกมระหว่างเกมเพื่อเพิ่มความเร็ว
"โปเกมอน พีซีมาสเตอร์".
"โปเกมอน พีซี มาสเตอร์" เป็นเกมโปเกมอนที่เผยแพร่ในประเทศญี่ปุ่นเท่านั้น ได้รับการออกแบบมาเพื่อพัฒนาความรู้ของเด็กเกี่ยวกับเทคโนโลยีสารสนเทศโดยเฉพาะ
เกม เซก้า.
เกมโปเกมอนทั้งหมดเจ็ดเกมได้วางจำหน่ายบนเครื่องเซก้า
สถานีวัดมังกรกมลาวาส
วอลเลย์บอลเวิลด์ลีก 2017
วอลเลย์บอลเวิลด์ลีก 2017  เป็นการแข่งขันวอลเลย์บอลชายระดับโลก จำนวน 36 ทีม เริ่มทำการแข่งขันตั้งแต่วันที่ 2 มิถุนายน – 2 กรกฎาคม ค.ศ. 2017 รอบสุดท้าย ดิวิชัน 1 จะจัดขึ้นที่กูรีตีบา ประเทศบราซิล
การแบ่งกลุ่มได้รับการประกาศเมื่อวันที่ 13 กันยายน ค.ศ. 2016
สถิติคะแนนของแต่ละดิวิชันตามรายงาน P2 และ P3 สถิติรวมทั้ง 6 ทักษะของวอลเลย์บอล ได้แก่ การเสิร์ฟ การรับลูกเสิร์ฟ การเซต การตบ การบล็อก และการรับลูกตบ โดยตารางด้านล่างแสดง 5 อันดับแรกของผู้เล่นที่มีคะแนนมากที่สุดในแต่ละความสามารถตามดิวิชัน ณ 4 มิถุนายน ค.ศ. 2017
ตัวตบยอดเยี่ยมตัดสินจากความสำเร็จในการตบเป็นร้อยละ
สำหรับรายการถ่ายทอดสดวอลเลย์บอลเวิลด์ลีก 2017 ในประเทศไทย มีดังนี้
อาคารจอดแล้วจร (สถานีรถไฟฟ้าลาดพร้าว)
โบสถ์นักบุญฟรังซิสแห่งอัสซีซี (เอเดน)
โบสถ์นักบุญฟรังซิสแห่งอัสซีซี  บ้างเรียก อดีตอาสนวิหารนักบุญฟรังซิสแห่งอัสซีซี  หรือเรียกสั้น ๆ ว่า โบสถ์นักบุญฟรังซิส เป็นโบสถ์คริสต์นิกายโรมันคาทอลิกแห่งหนึ่งจากทั้งหมดสามแห่งตั้งอยู่ในเอเดน ประเทศเยเมน
แต่เดิมโบสถ์ดังกล่าวเป็นอดีตอาสนวิหารประจำมิสซังโรมันคาทอลิกอาระเบียใต้ ช่วงปี พ.ศ. 2435-2517 ก่อนถูกแทนที่ด้วยอาสนวิหารนักบุญยอแซฟในอาบูดาบี สหรัฐอาหรับเอมิเรตส์ อาสนวิหารนักบุญฟรังซิสแห่งอัสซีซีจึงลดสถานะเพียงโบสถ์ธรรมดาและมีสภาพทรุดโทรม และปัจจุบันคริสต์ศาสนิกชนชาวเยเมนบางส่วนลี้ภัยออกนอกประเทศ บ้างก็เปลี่ยนไปนับถือศาสนาอิสลามเพื่อความปลอดภีย